На асамблею, дзе адбываецца ўрачыстае ўручэнне прэмій, прыязджаюць не толькі кандыдаты, але шмат гледачоў, жадаючых пазнаёміцца з усёй палітрай сучасных інавацый у музейнай справе. Многія, пабываўшы там аднойчы як кандыдаты, у наступныя гады едуць ужо як гледачы. Людзям падабаецца атмасфера гэтых сустрэч — жывая, творчая, дэмакратычная. Збіраюцца тут сапраўдныя прафесіяналы, якія маюць практычныя дасягненні і гатовыя адстойваць свае погляды. Большасць з іх прэтэндуюць на ролю стваральнікаў найлепшага музея Еўропы. Гэта цудоўны прафесійны клуб.